Isteri Tuan Ihsan

Isteri Tuan Ihsan ialah sebuah siri drama televisyen melayu tahun 2016 arahan Raja Ahmad Alauddin. Dibintangi oleh Aaron Aziz, dan Amyra Rosli. Siri drama ini memulakan tayangan perdana di Slot MegaDrama, Astro Ria bermula 5 Disember 2016 menggantikan Awak Sangat Nakal.

Sinopsis 
Seroja Irdina, gadis remaja membesar di kota. Hidupnya nampak mudah. Siang dia seorang pelajar universiti, malam dia ke kelab malam untuk berhibur bersama teman-teman. Berbusana moden bak artis Hollywood dan bertas tangan berjenama. Bergaya dan dunianya penuh warna-warni. Namun, tidak siapa yang tahu perang di jiwanya.

Tuan Ihsan, si kaya-raya yang terlajak usia. Hidupnya bergelumang dengan kisah lama yang penuh duka. Duka itu akhirnya menjadi kepompong menyaluti diri, menghindar hati untuk jatuh cinta lagi. Dunianya hanya ada warna hitam dan putih. Putih untuk, YA. Hitam untuk, TIDAK. Harta dan kejayaan yang dimiliki, malangnya tidak mampu menafikan jiwanya.

Sekeping wasiat dan satu amanah menjadi titik pertemuan antara dua insan yang berbeza. Tuan Ihsan dipertemukan dengan Seroja Irdina, gadis yang diamanahkan untuk dijaga oleh ibu seroja (Imaninah) selepas meninggal dunia. Ibu seroja, Imaninah merupakan bekas gadis istimewa Tuan Ihsan pada masa lalu. Seroja yang hidup sebatang kara memulakan hidup baru di banglo mewah Tuan Ihsan. 

Apabila dua dunia bertembung, mampukah si diva sengal semarakkan warna-warni cinta ke atas kanvas hitam dan putih hati si pak cik tua?

Mampukah satu persoalan mudah dijawab si pak cik tua kalau maruah seorang Seroja perlu dibela?

Dan dapatkan Seroja Irdina mendakap jawatan idaman menjadi hak milik kekalnya?

Pelakon 
 Aaron Aziz sebagai Tuan Ihsan Iskandar
 Amyra Rosli sebagai Seroja Irdina
 Gambit Saifullah sebagai Haziq
 Qazem Nor sebagai Yusri
 Ruzana Ibrahim sebagai Hanani
 Ungku Ismail Aziz sebagai Pak Su Shafiq
 Zarina Zainuddin sebagai Puan Sri Halimah
 Mardiana Alwi sebagai Ratna
 Nadia Mustafar sebagai Pn Maznah
 Harris Baba sebagai Dr Zaim
 Shah Rezza sebagai Dr Amin
 Abu Bakar Juah sebagai Tan Sri Syamsuddin
 Doria Rachel Jolly sebagai Fatin
 Livonia Ricky Guing sebagai Violet
 Awie Sobri sebagai Mat Siam

Rujukan 

Drama Melayu
Rancangan Astro Ria
Drama adaptasi novel di Malaysia